Euroopa Kohtu (kümnes koda) 3. oktoobri 2013. aasta otsus (Cour de cassation’i eelotsusetaotlus – Belgia) – État belge versus GIMLE SA
(kohtuasi C-322/12)1
(Neljas direktiiv 78/660/EMÜ – Artikli 2 lõige 3 – Õige ja erapooletu ülevaate põhimõte – Artikli 2 lõige 5 – Kohustus kõrvale kalduda – Artikkel 32 – Soetusmaksumusel põhinev hindamismeetod – Soetushind, mis on tegelikust väärtusest ilmselgelt madalam)
Kohtumenetluse keel: prantsuse
Eelotsusetaotluse esitanud kohus
Cour de cassation
Põhikohtuasja pooled
Hageja: État belge
Kostja: GIMLE SA
Ese
Eelotsusetaotlus – Cour de cassation (Belgia) – Nõukogu 25. juuli 1978. aasta neljanda direktiivi 78/660/EMÜ, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid (EÜT L 222, lk 11; ELT eriväljaanne 17/01, lk 21), artikli 2 lõigete 3, 4 ja 5 tõlgendamine – Teatud liiki äriühingute raamatupidamise aastaaruanded – Õige ja erapooletu ülevaate põhimõte – Olukord, kus vara soetushind ei vasta tegelikule väärtusele, andes äriühingu vara kohta moonutatud ülevaate – Kohustus teha erand vara soetushinnaga raamatupidamisarvestusse kandmise põhimõttest ning kirjendada vara kohe edasimüügiväärtusega
Resolutsioon
Nõukogu 25. juuli 1978. aasta neljanda direktiivi 78/660/EMÜ, mis põhineb [EÜ] artikli [44] lõike [2] punktil g ja käsitleb teatavat liiki äriühingute raamatupidamise aastaaruandeid, artikli 2 lõigetes 3–5 sätestatud õige ja erapooletu ülevaate põhimõte ei võimalda kõrvale kalduda vara selle soetushinna või tootmismaksumuse põhjal hindamise põhimõttest, mis on sätestatud direktiivi artiklis 32, ja asendada seda vara tegeliku väärtuse hindamisega, kui vara soetushind või tootmismaksumus on selle tegelikust väärtusest ilmselgelt madalam.
____________
____________
1 ELT C 287, 22.9.2012.